283 



r ü 1 1, mint a Microspalaxokon, hajlandók lehetünk ezt a felhágást a 

 Masseter laterális Portio profunda-]áinak a húzására visszavezetni. 

 Minthogy a Macrospalaxokon a zúzásnak neveztem rágómüvelet áll 

 előtérben, a mely pedig a Digastricus és a Masseter laterális Portio pro- 

 funda-]ának váltakozó működésén alapszik, könnyen érthető, hogy az 

 utóbbi izomnak nagyobb munkát kell teljesítenie s nagyobb tapadó 

 felületre is van szüksége, mint a Microspalaxok sorában, a hol az őrlés 

 műveletét egészen más izomcsoportok, jelesen a Masseter médiait s Portio 

 anterior, a Temporalis Portio parietalis és a Pterygoideus extemus kor- 

 mányozzák. Bízvást föltehető tehát, hogy a Macrospalaxokon a Masseter 

 laterális Portio profunda-]é.nak a fokozott munkája húzta fel s 

 egyúttal el is lapította és eltompította a szöglet- 

 nyújtvány csúcsát. E mellett azonban arról sem szabad meg- 

 feledkeznünk, hogy a Macrospalaxok szögletnyújtványának a helyzet- 

 változását csak részben tulajdoníthatjuk a jelzett izom húzásának, 

 részben azonban arra kell visszavezetnünk, hogy az alsó metszőfogak 

 hatalmasabb fejlettségével a fogmedri nyújtvány is fokozódott s mind- 

 inkább hátrább vándorolt, miáltal közelebb jutott a szög- 

 letnyújtvány hegyéhez. 



A míg a Microspalaxok sorában a koronanyújtvány külső oldalát a 

 fogmedri nyújtvány tövével összekötő él a legtöbb esetben szűk, csú- 

 csosan kerekített vájulatot alkot, addig ez a vájulat a Macrospalaxokon 

 sokkal hosszabb és laposabb, mert a fogmedri nyújtvány 

 hátrább vonult. Hátranyomulásának oka pedig nyilván a metsző- 

 fogak nagyobb mértékű használatában, gyorsabb kopásában, pótlásuk 

 fokozottabb szükségében, tehát az élő pulpát rejtő nyújtvány erősbö- 

 désében rejlik. 



A zúzó rágására vezetendő vissza a Macrospalaxok állkapcsának 

 az a tulajdonsága is, hogy a korona-bütyökvájulat és a korona-fog- 

 medri vájulat közt levő izomvályu mély és kifelé élesen 

 határolt. Ebben a vályúban a belső rágóizom közbülső nyalábja 

 (Masseter medialis Portio intermedia ; XXXII. tábla, 5. rajz, mmi) 

 tapad meg, a mely az alsó állkapocs egyenes felhúzásában, tehát a 

 zúzó rágásban segédkezik s az említett izomvályu külső szélét felhúzta. 



Ugyancsak a zúzó rágással kapcsolatos a Macrospalaxoknak az a 

 sajátsága, hogy szárnycsonti gödreik a szemgödör felé kevésbbé nyi- 

 tottak, mint a Micro- és a legtöbb Mesospalaxon, sőt a Sp. microphthal- 

 mus-éi csaknem teljesen zártak, mert a belső szárnyizom (Pterygoideus 

 internus ; XXXII. tábla, 2. rajz, pti) csak nagyon gyönge nyalábot 

 küld a szemgödör felé. 



